SUOMI

TÄRKEÄÄ: TÄMÄ DOKUMENTTI SISÄLTÄÄ iPOD-OHJELMISTOLISENSSISOPIMUKSEN SEKÄ TIETYN iPOD SHUFFLE-OHJELMISTON MAININNAT.

OHJELMISTOA KÄYTTÄMÄLLÄ SITOUDUTTE NOUDATTAMAAN iPOD-OHJELMISTOLISENSSISOPIMUKSEN EHTOJA.

APPLE INC.
iPOD-OHJELMISTOLISENSSISOPIMUS
Yhden käyttäjän lisenssi

LUKEKAA TARKASTI TÄMÄ OHJELMISTOLISENSSISOPIMUS (”LISENSSI”) ENNEN iPODIN KÄYTTÖÄ TAI TÄHÄN LISENSSIIN LIITTYVÄN OHJELMISTOPÄIVITYKSEN LATAAMISTA. KÄYTTÄMÄLLÄ iPODIA TAI LATAAMALLA TÄMÄN LISENSSIN MUKANA TULEVAN OHJELMISTOPÄIVITYKSEN SITOUDUTTE NOUDATTAMAAN TÄMÄN LISENSSIN EHTOJA. ELLETTE HYVÄKSY LISENSSIN EHTOJA, ÄLKÄÄ KÄYTTÄKÖ iPODIA TAI LADATKO OHJELMISTOPÄIVITYSTÄ. ELLETTE HYVÄKSY LISENSSIN EHTOJA ETTEKÄ OLE KÄYTTÄNYT iPODIA, VOITTE HYVITYKSEN SAADAKSENNE PALAUTTAA iPODIN APPLEN PALAUTUSKÄYTÄNNÖN MUKAISESTI APPLE STOREEN TAI VALTUUTETUN JÄLLEENMYYJÄN LIIKKEESEEN, JOSTA OLETTE SEN HANKKINUT. SÄÄNNÖT OVAT LUETTAVISSA OSOITTEESSA http://www.apple.com/legal/sales_policies/.

1. Yleistä.
(a) Apple Inc. (”Apple”) myöntää teille iPodin mukana tulleisiin ohjelmistoon (mukaan lukien Boot ROM -koodi ja muu sisällytetty ohjelmisto), käyttöliittymiin, sisältöön, fontteihin, dokumentaatioon ja kaikkeen dataan, jotka saattavat päivittyä tai korvautua ohjelmistopäivityksissä tai Applen järjestelmänpalautusohjelmistossa, niin muistissa kuin millä tahansa muulla tallennusmedialla ja missä tahansa muodossa (yhteisnimitykseltään ”iPod-ohjelmisto”) ainoastaan tämän Lisenssin ehtojen mukaisen käyttöoikeuden. Apple ja/tai Applen lisensoijat säilyttävät omistajuutensa iPod-ohjelmistoon ja pidättävät itsellään kaikki oikeudet, joita ei ole erikseen annettu teille.

(b) Apple voi oman harkintansa mukaan tulevaisuudessa tarjota päivityksiä iPodinne ohjelmistoon. Mahdolliset päivitykset eivät välttämättä sisällä kaikkia nykyisiä ohjelmisto-ominaisuuksia tai uusia ominaisuuksia, jotka Apple julkaisee uudemmille iPod-malleille. Tämän Lisenssin ehdot kattavat myös Applen mahdollisesti tarjoamat ohjelmistopäivitykset, jotka korvaavat alkuperäisen iPod-ohjelmistotuotteen ja/tai täydentävät sitä, ellei tällaisen päivityksen mukana tule erillistä lisenssiä, jolloin kyseisen lisenssin ehdot koskevat kyseistä päivitystä.

2. Lisenssin käyttö ja rajoitukset.
(a) Tämä Lisenssi antaa oikeuden asentaa iPod-ohjelmisto käytettäväksi yhteen iPodiin. Lisenssi ei salli iPod-ohjelmiston samanaikaista asentamista useampaan kuin yhteen iPodiin, eikä iPod-ohjelmistoa voida asettaa käyttöön verkossa, jossa sitä voisi käyttää useampi kuin yksi laite tai tietokone kerrallaan. Tämä Lisenssi ei anna mitään oikeuksia käyttää Applen omistamaa käyttöliittymää tai muuta Applen immateriaalioikeuksien piiriin kuuluvaa omaisuutta iPodin kanssa käytettävien muiden valmistajien oheislaitteiden tai lisävarusteiden suunnittelussa, kehittämisessä, valmistuksessa, lisensoinnissa tai jakelussa. Jotkin näistä oikeuksista ovat saatavissa Applelta erillisellä lisenssillä. Lisätietoja löytyy osoitteesta http://developer.apple.com/programs/mfi/

(b) Applen mahdollisesti ladattaviksi tarjoamia iPod-ohjelmistopäivityksiä ja järjestelmänpalautusohjelmistoja (”iPod-ohjelmistopäivitykset”) koskien hyväksytte, että jotkin iPod-ohjelmistopäivitykset tai niiden osat saattavat koskea vain tiettyjä iPod-malleja tai -sukupolvia eivätkä ehkä ole saatavilla kaikille iPod-malleille. Teille myönnetään tämän Lisenssin sopimusehtojen puitteissa rajoitettu, rinnakkainen lupa ladata iPod-ohjelmistopäivityksiä, joita Apple mahdollisesti tarjoaa teidän iPod-mallillenne, päivittääksenne tai palauttaaksenne omistamanne tai hallitsemanne iPodin ohjelmiston. Lisenssi ei salli muiden kuin omistamienne tai hallitsemienne iPodien ohjelmistopäivityksiä ja -palautuksia. iPod-ohjelmistopäivityksiä ei myöskään saa jaella tai asettaa saataville verkossa, jossa niitä voisi käyttää useampi kuin yksi laite tai tietokone kerrallaan. iPod-ohjelmistopäivityksistä voidaan ainoastaan varmuuskopiotarkoituksessa tehdä yksi tietokoneella luettavissa oleva kopio, jossa tulee näkyä samat tekijänoikeus- tai muut omistustiedot kuin alkuperäisessä.

(c) Sitoudutte siihen, että ette saa kopioida (muutoin kuin tässä Lisenssissä on erikseen sallittu), takaisinkääntää, takaisinmallintaa tai yrittää muuten palauttaa lähdekoodiksi tai muokata iPod-ohjelmistoa, iPod-ohjelmistopäivityksiä tai mitään niiden osia, purkaa niiden salausta tai luoda niiden pohjalta johdannaisteoksia ettekä antaa muille mahdollisuutta tehdä näin (muutoin kuin ainoastaan mikäli ja siinä määrin kuin jonkin edellä mainitun rajoituksen estää sovellettava laki tai iPod-ohjelmiston tai iPod-ohjelmistopäivityksen sisältämien avoimen lähdekoodin komponenttien käyttöä koskevat lisenssiehdot).

(d) Tietojen varastoiminen iPodiin tarkoittaa digitaalisen kopion tekemistä. Joillakin oikeustoimialueilla digitaalisten kopioiden tekeminen ilman oikeuksien omistajan etukäteislupaa on laitonta. iPod-ohjelmistoa ja iPod-ohjelmistopäivityksiä voidaan käyttää materiaalin jäljentämiseen, jos käyttö rajoittuu muuhun kuin tekijänoikeuksilla suojattuun materiaaliin tai sellaiseen materiaaliin, johon teillä on tekijänoikeus, tai jonka jäljentämiseen teillä on valtuutus tai laillinen lupa.

(e) Sitoudutte käyttämään iPod-ohjelmistoa ja Palveluita (kuten määritetty osiossa 5 alla) noudattaen kaikkia sovellettavia lakeja, mukaan lukien paikalliset lait maassa, jossa asutte tai jossa latasitte tai käytätte iPod-ohjelmistoa ja päivityksiä.

3. Siirto.
(a) Teillä ei ole oikeutta vuokrata, liisata, lainata, jaella tai jatkolisensoida iPod-ohjelmistoa. Voitte kuitenkin pysyvästi siirtää tämän Lisenssin suomat oikeudet iPod-ohjelmistoon kertaalleen kokonaisuudessaan yhdessä omistamanne iPod-laitteen kanssa edellyttäen, että: (a) omistamanne iPod ja iPod-ohjelmisto siirretään kokonaisuudessaan, mukaan lukien kaikki komponenttien osat, alkuperäinen media, painettu aineisto ja tämä Lisenssi, (b) sitoudutte hävittämään hallussanne olevat muut iPod-ohjelmiston kokonaiset tai osittaiset kopiot, myös tietokoneeseen tai muuhun tallennuslaitteeseen tallennetut kopiot ja (c) osapuoli, jonka haltuun iPod-ohjelmisto siirtyy, hyväksyy tämän Lisenssin ehdot.

(b) Teillä ei ole oikeutta vuokrata, liisata, lainata tai jatkolisensoida iPod-ohjelmistopäivitystä. Voitte kuitenkin siirtää pysyvästi tämän Lisenssin tuomat oikeudet iPod-ohjelmistopäivitykseen kertaalleen kokonaisuudessaan yhdessä omistamanne tietokoneen tai iPodin kanssa, jolle se on asennettu, edellyttäen, että: a) omistamanne tietokone tai iPod ja iPod-ohjelmistopäivitys siirretään kokonaisuudessaan, mukaan lukien kaikki komponenttien osat, alkuperäinen media, painettu aineisto ja tämä Lisenssi, (b) sitoudutte hävittämään hallussanne olevat muut iPod-ohjelmistopäivityksen kokonaiset tai osittaiset kopiot, myös tietokoneeseen tai muuhun tallennuslaitteeseen tallennetut kopiot ja (c) osapuoli, jonka haltuun iPod-ohjelmistopäivitys siirtyy, hyväksyy tämän Lisenssin ehdot.

4. Sopimuksen päättyminen. Tämä Lisenssi on voimassa kunnes toisin päätetään. Jos Lisenssin ehtoja ei noudateta, Lisenssin alaiset oikeutenne päättyvät automaattisesti tai niiden voimassaolo lakkaa muuten ilman erillistä ilmoitusta Applelta. Lisenssin voimassaolon päättyessä iPod-ohjelmiston käyttö on lopetettava ja kaikki iPod-ohjelmistopäivitysten osittaisetkin kopiot on hävitettävä. Tämän Lisenssin kohdat 5, 6, 7, 9 ja 11 pysyvät voimassa myös Lisenssin päättyessä mistä tahansa syystä.

5. Vastuuvapautus.
(a) Mikäli olette kuluttaja-asiakas (eli käytätte iPod-ohjelmistoa muuhun kuin yritystoimintaan tai ammatilliseen tarkoitukseen), teillä saattaa olla asuinmaassanne laillisia oikeuksia, jotka kieltävät seuraavien rajoitusten soveltamisen teihin, ja mikäli rajoitukset on kielletty, niitä ei sovelleta teihin. Jos haluatte lisätietoja oikeuksistanne, ottakaa yhteyttä paikalliseen kuluttajaneuvontaorganisaatioon.

(b) YMMÄRRÄTTE JA HYVÄKSYTTE, ETTÄ SIINÄ MÄÄRIN KUIN SOVELLETTAVA LAKI SEN SALLII, iPOD-OHJELMISTON JA -OHJELMISTOPÄIVITYSTEN KÄYTTÖ, TYYDYTTÄVÄ LAATU, SUORITUSKYKY, TARKKUUS JA TOIMINTA OVAT TEIDÄN OMALLA VASTUULLANNE.

(c) SIINÄ MÄÄRIN KUIN SOVELLETTAVA LAKI SEN SALLII, iPOD-OHJELMISTO JA POD-OHJELMISTOPÄIVITYKSET TOIMITETAAN ”SELLAISINA KUIN NE OVAT” MAHDOLLISINE VIRHEINEEN JA ILMAN MINKÄÄNLAISIA TAKUITA, JA APPLE JA APPLEN LISENSOIJAT (JOITA KOHDISSA 5 JA 6 KUTSUTAAN YHTEISNIMITYKSELLÄ ”APPLE”) VAPAUTTAVAT ITSENSÄ SUORASTA, VÄLILLISESTÄ JA LAKISÄÄTEISESTÄ TUOTE- JA MUUSTA VASTUUSTA iPOD-OHJELMISTON JA POD-OHJELMISTOPÄIVITYSTEN SUHTEEN MUKAAN LUKIEN KAUPPAKELPOISUUS, LAADUN TYYDYTTÄVYYS, SOVELTUVUUS TIETTYYN TARKOITUKSEEN, VIRHEETTÖMYYS, KÄYTÖN HÄIRITSEMÄTTÖMYYS JA KOLMANSIEN OSAPUOLTEN OIKEUKSIEN LOUKKAAMATTOMUUS.

(d) APPLE EI TAKAA, ETTÄ VOITTE NAUTTIA iPOD-OHJELMISTOSTA JA iPOD-OHJELMISTOPÄIVITYKSISTÄ ILMAN HÄIRIÖITÄ, ETTÄ iPOD-OHJELMISTON JA iPOD-OHJELMISTOPÄIVITYSTEN TOIMINNOT TÄYTTÄVÄT KAIKKI VAATIMUKSENNE, ETTÄ iPOD-OHJELMISTON TAI iPOD-OHJELMISTOPÄIVITYSTEN TOIMINTA ON KESKEYTYMÄTÖNTÄ JA VIRHEETÖNTÄ, ETTÄ iPOD-OHJELMISTO TAI iPOD-OHJELMISTOPÄIVITYKSET OVAT YHTEENSOPIVIA MUIDEN VALMISTAJIEN OHJELMISTOJEN KANSSA TAI ETTÄ iPOD-OHJELMISTON TAI iPOD-OHJELMISTOPÄIVITYSTEN VIRHEET TULLAAN KORJAAMAAN. TÄMÄN OHJELMISTON ASENNUS SAATTAA VAIKUTTAA KOLMANSIEN OSAPUOLTEN OHJELMISTOJEN, SOVELLUSTEN TAI PALVELUIDEN KÄYTETTÄVYYTEEN.

(e) iPOD-OHJELMISTOA JA iPOD-OHJELMISTOPÄIVITYKSIÄ EI OLE SUUNNITELTU KÄYTETTÄVIKSI TILANTEISSA TAI YMPÄRISTÖISSÄ, JOISSA iPOD-OHJELMISTON TAI iPOD-OHJELMISTOPÄIVITYSTEN TOIMINTAHÄIRIÖ TAI AIKAVIIVE TAI NIIDEN TARJOAMAN SISÄLLÖN, DATAN TAI TIETOJEN VIRHE TAI EPÄTARKKUUS SAATTAA AIHEUTTAA KUOLEMAN, HENKILÖVAHINGON TAI VAKAVAN FYYSISEN TAI YMPÄRISTÖHAITAN, MUKAAN LUKIEN RAJOITUKSETTA YDINENERGIA-ALAN TOIMINTA, LENTOKONEEN NAVIGOINTI- TAI TIETOLIIKENNEJÄRJESTELMÄT, LENNONJOHTOJÄRJESTELMÄT, ELINTOIMINTOJA YLLÄPITÄVÄT JÄRJESTELMÄT JA ASEJÄRJESTELMÄT.

(f) MIKÄÄN APPLEN TAI APPLEN VALTUUTTAMAN EDUSTAJAN ANTAMA SUULLINEN TAI KIRJALLINEN TIETO TAI OHJE EI LUO TAKUUTA. JOS iPOD-OHJELMISTO TAI iPOD-OHJELMISTOPÄIVITYKSET TODETAAN VIALLISIKSI, TE OLETTE VASTUUSSA KAIKISTA HUOLTO- JA KORJAUSKULUISTA. KOSKA JOILLAKIN OIKEUSTOIMIALUEILLA EI SALLITA VÄLILLISTEN TAKUIDEN POISSULKEMISTA TAI SOVELLETTAVIEN KULUTTAJAN LAKISÄÄTEISTEN OIKEUKSIEN RAJOITTAMISTA, EDELLÄ MAINITTU EI EHKÄ KOSKE TEITÄ.

6. Vastuun rajoitus. SOVELLETTAVAN LAIN SALLIMISSA RAJOISSA JA HUOLIMATTA VASTUUTEORIASTA (SOPIMUKSEN, RIKKOMUKSEN TAI MUUN OSALTA) TAI SIITÄ, ETTÄ APPLEA OLISI VAROITETTU KYSEISEN VAHINGON MAHDOLLISUUDESTA, APPLE EI OLE MISSÄÄN TAPAUKSISSA VASTUUSSA MISTÄÄN HENKILÖVAHINGOISTA TAI SUORISTA, EPÄSUORISTA TAI VÄLILLISISTÄ VAHINGOISTA MUKAAN LUKIEN RAJOITUKSETTA VOITTOJEN MENETYKSET, TIEDON VIOITTUMINEN TAI HÄVIÄMINEN, KYVYTTÖMYYS LÄHETTÄÄ TAI VASTAANOTTAA TIETOJA, LIIKETOIMINNAN KESKEYTYMINEN TAI MUUT KAUPALLISET VAHINGOT TAI MENETYKSET, JOTKA JOHTUVAT iPOD-OHJELMISTON TAI iPOD-OHJELMISTOPÄIVITYSTEN TAI iPOD-OHJELMISTON TAI iPOD-OHJELMISTOPÄIVITYSTEN YHTEYDESSÄ KÄYTETTÄVIEN KOLMANSIEN OSAPUOLTEN OHJELMISTON TAI SOVELLUSTEN KÄYTÖSTÄNNE TAI KYVYTTÖMYYDESTÄNNE KÄYTTÄÄ NIITÄ. KOSKA JOILLAKIN OIKEUSTOIMIALUEILLA EI SALLITA VASTUUN POISSULKEMISTA TAI RAJOITTAMISTA HENKILÖVAHINGOISSA TAI EPÄSUORISSA TAI VÄLILLISISSÄ VAHINGOISSA, EDELLÄ MAINITTU EI EHKÄ KOSKE TEITÄ. Missään tapauksessa Applen kokonaiskorvausvelvollisuus vahingoista (ellei sovellettavan lain vaatimus henkilövahinkotapauksissa poikkea tästä) ei ylitä viittäkymmentä Yhdysvaltain dollaria (50,00 USD). Edeltävät rajoitukset ovat voimassa myös silloin, jos yllä esitetty korvaus ei vastaa perimmäistä tarkoitustaan.

7. Vientisäätely. Lisenssinhaltija sitoutuu siihen, ettei iPod-ohjelmistoa tai iPod-ohjelmistopäivityksiä viedä edelleen suorasti eikä epäsuorasti ulkomaille, ellei tähän ole erikseen annettu lupaa Yhdysvaltain tai sen maan laissa, josta iPod-ohjelmisto ja iPod-ohjelmistopäivitykset on hankittu. Erityisesti iPod-ohjelmistoa tai iPod-ohjelmistopäivityksiä ei saa viedä suorasti tai epäsuorasti (a) Yhdysvaltojen vientikiellossa olevaan maahan tai (b) kenellekään U.S. Treasury Departmentin Specially Designated Nationals -luettelossa olevalle tai U.S. Department of Commercen Denied Person’s List- tai Entity List -luetteloissa mainituille. iPod-ohjelmistoa ja iPod-ohjelmistopäivityksiä käyttämällä annatte takuun siitä, ettette ole missään tällaisessa maassa tai luettelossa. Takaatte myös, että ette käytä iPod-ohjelmistoa tai iPod-ohjelmistopäivityksiä mihinkään sellaiseen tarkoitukseen, joka on kielletty Yhdysvaltain laissa, mukaan lukien (mutta näihin rajoittumatta) ohjusten, ydinaseiden tai kemiallisten tai biologisten aseiden kehitys, suunnittelu, valmistus tai tuotanto.

8. Yhdysvaltain viranomaiset. iPod-ohjelmisto, iPod-ohjelmistopäivitykset ja niihin liittyvä dokumentaatio ovat luokitukseltaan ”Commercial Items”, kuten termi on määritelty säädöksessä 48 C.F.R. §2.101, koostuen osista ”Commercial Computer Software” ja ”Commercial Computer Software Documentation”, kuten termit on määritelty säädöksessä 48 C.F.R. §12.212 tai 48 C.F.R. §227.7202, soveltuvin osin. Mikäli Lisenssin hankkija tai käyttäjä on Yhdysvaltain viranomainen, sovelletaan säädöksiä 48 C.F.R. §12.212 tai 48 C.F.R. §227.7202-1 - 227.7202-4, soveltuvin osin, niin, että, Commercial Computer Software ja Commercial Computer Software Documentation on lisensoitu (a) vain Commercial Item -tuotteina ja (b) samoilla näissä sopimusehdoissa ilmoitetuilla oikeuksilla, jotka koskevat kaikkia muita loppukäyttäjiä. Julkaisemattoman materiaalin oikeudet pidätetään Yhdysvaltojen tekijänoikeuslakien mukaisesti.

9. Sovellettava laki ja sopimuksen osien riippumattomuus. Tähän Lisenssiin ja sen tulkintaan sovelletaan Kalifornian osavaltion lakeja, lukuun ottamatta niihin sisältyviä lainvalintaa koskevia säädöksiä. Tämä Lisenssi ei kuulu United Nations Convention on Contracts for the International Sale of Goods -määräysten alaisuuteen. Jos olette Isossa-Britanniassa asuva kuluttaja, tähän Lisenssiin sovelletaan asuinpaikkanne oikeustoimialueen lakeja. Vaikka toimivaltainen tuomioistuin katsoisi, ettei Lisenssin jotakin osaa voida pakottaa täytäntöönpantavaksi, Lisenssi on muilta osin voimassa.

10. Kolmas oikeudenomistaja Täten ilmoitetaan, että kalifornialainen yritys PortalPlayer, Inc. osoitteessa 3255 Scott Boulevard, Building 1, Santa Clara, California 95054, U.S.A. on tämän lisenssin kolmas oikeudenomistaja siinä määrin kuin iPod sisältää PortalPlayer-ohjelmistoa. Applen lisäksi PortalPlayer voi valvoa tämän lisenssin ehtoja suhteessa kyseiseen ohjelmistoon.

11. Kokonaissopimus ja kieli. Tämä Lisenssi muodostaa koko sopimuksen osapuolten välillä iPod-ohjelmiston ja iPod-ohjelmistopäivitysten käytöstä ja korvaa kaikki aikaisemmat tai samanaikaiset samaa koskevat sopimukset. Lisenssin lisäykset tai muutokset eivät ole sitovia ilman kirjallista, Applen allekirjoittamaa hyväksyntää. Lisenssin käännökset on tehty paikallisia vaatimuksia ajatellen ja mahdolliset epäselvyydet englanninkielisen version ja käännösversion välillä ratkaistaan englanninkielisen lisenssiversion eduksi sikäli kuin oikeustoimialueenne paikallinen lainsäädäntö ei sitä estä.

12. Kolmansien osapuolten materiaali.
(a) Osa iPod-ohjelmistosta ja iPod-ohjelmistopäivityksistä saattaa käyttää tai sisältää kolmannen osapuolen ohjelmia ja muuta tekijänoikeuden suojaamaa aineistoa. Tiedot kolmansien osapuolten osuuksista ja tällaisen aineiston lisenssiehdot ja vastuuvapautukset sisältyvät iPod-ohjelmiston tai iPod-ohjelmistopäivitysten sähköiseen dokumentaatioon, ja kyseisen aineiston käyttöä määräävät siihen liittyvät ehdot.

(b) MPEG-4:n käyttö. Niiltä osin kuin iPod-ohjelmisto ja iPod-ohjelmistopäivitykset sisältävät MPEG-4-videokoodaus- ja/tai dekoodausominaisuuksia, iPod-ohjelmisto ja iPod-ohjelmistopäivitykset on lisensoitu MPEG-4 Visual Patent Portfolio License -lisenssin alaisena kuluttajan henkilökohtaiseen ja ei-kaupalliseen käyttöön, joka koskee (i) MPEG-4 Visual Standard -standardin (”MPEG-4 Video”) mukaista videon koodausta ja/tai (ii) sellaisen MPEG-4-videon dekoodausta, joka koodattiin kuluttajan henkilökohtaiseen ja ei-kaupalliseen käyttöön ja/tai joka saatiin MPEG LA:n MPEG-4-videontarjoajaksi lisensoimalta videontarjoajalta. Lisenssiä ei myönnetä suorasti tai epäsuorasti mihinkään muuhun tarkoitukseen. Lisätietoja esittelykäytöstä, sisäisestä käytöstä ja kaupallisesta käytöstä sekä lisensoinnista antaa MPEG LA, LLC. Katso http://www.mpegla.com.

(c) H.264/AVC-huomautus. Niiltä osin kuin iPod-ohjelmisto ja iPod-ohjelmistopäivitykset sisältävät AVC-koodaus- ja/tai dekoodausominaisuuksia, H.264/AVC:n kaupallinen käyttö vaatii lisälisensoinnin ja seuraavat ehdot pätevät: iPOD-OHJELMISTON JA iPOD-OHJELMISTOPÄIVITYSTEN AVC-TOIMINNALLISUUS ON LISENSOITU TÄSSÄ  VAIN HENKILÖKOHTAISEEN, EI-KAUPALLISEEN KÄYTTÖÖN. KULUTTAJA VOI (i) KOODATA VIDEOTA AVC-STANDARDIN MUKAISESTI (”AVC-VIDEO”) JA/TAI (ii) DEKOODATA AVC-VIDEOTA, JONKA KULUTTAJA ON KOODANNUT HENKILÖKOHTAISESSA JA EI-KAUPALLISESSA TARKOITUKSESSA JA/TAI AVC-VIDEOTA, JOKA ON HANKITTU VIDEONTARJOAJALTA, JOLLA ON LUPA TARJOTA AVC-VIDEOTA. MUITA KÄYTTÖÄ JA LISENSSEJÄ KOSKEVIA TIETOJA ANTAA MPEG LA L.L.C. KATSO HTTP://WWW.MPEGLA.COM.

(d) AMR-huomautus. iPod-ohjelmiston ja iPod-ohjelmistopäivitysten tarjoamaa mahdollisuutta Adaptive Multi-Rate ("AMR") -koodaukseen ja -purkuun ei ole lisensoitu matkapuheluita varten tai minkään QuickTime-arkkitehtuuriin perustuvien, Windows-alustalle tarkoitettujen puhelintuotteiden käyttöön. iPod-ohjelmiston ja iPod-ohjelmistopäivitysten tarjoamaa mahdollisuutta AMR-koodaukseen ja -purkuun ei myöskään ole lisensoitu käytettäväksi missään mobiiliviestinnän infrastruktuurissa, mukaan lukien: tukiasemat, tukiasemien ohjaimet/radioverkon ohjaimet, puhelinvaihteet tai yhdyskäytävät julkisiin puhelinverkkoihin tai niistä ulos.

EA1046
9.10.2013
________________________________________
Acknowledgements for iPod shuffle

MPEG Layer-3 audio coding technology licensed from Fraunhofer IIS and THOMSON multimedia.

ACELP is either registered trademark or trademark of VoiceAge Corporation in the United States and/or other countries and used under license from VoiceAge Corporation. The ACELP.net codec in this product is used under licensed from VoiceAge Corporation. Portions Copyright © 2002 VoiceAge Corporation. All rights reserved.

The Audible software in this product is used under license from Audible. Copyright © 2002 by Audible, Inc. All rights reserved. Audible parser in this product is used under license from Audible. Copyright © (1997-2004) by Audible Inc. All rights reserved.

Portions of this Apple Software may utilize the following copyrighted material, the use of which is hereby acknowledged.

The OpenSSL Project (OpenSSL)
Copyright © 1998-2004 The OpenSSL Project. All rights reserved.
Redistribution and use in source and binary forms, with or without modification, are permitted provided that the following conditions are met:  
1. Redistributions of source code must retain the above copyright notice, this list of conditions and the following disclaimer.  
2. Redistributions in binary form must reproduce the above copyright notice, this list of conditions and the following disclaimer in the documentation and/or other materials provided with the distribution.  
3. All advertising materials mentioning features or use of this software must display the following acknowledgment:  "This product includes software developed by the OpenSSL Project for use in the OpenSSL Toolkit. (http://www.openssl.org/)"  
4. The names "OpenSSL Toolkit" and "OpenSSL Project" must not be used to endorse or promote products derived from this software without prior written permission. For written permission, please contact openssl-core@openssl.org.  
5. Products derived from this software may not be called "OpenSSL" nor may "OpenSSL" appear in their names without prior written permission of the OpenSSL Project.  
6. Redistributions of any form whatsoever must retain the following acknowledgment:  "This product includes software developed by the OpenSSL Project for use in the OpenSSL Toolkit (http://www.openssl.org/)"
THIS SOFTWARE IS PROVIDED BY THE OpenSSL PROJECT ``AS IS'' AND ANY EXPRESSED OR IMPLIED WARRANTIES, INCLUDING, BUT NOT LIMITED TO, THE IMPLIED WARRANTIES OF MERCHANTABILITY AND FITNESS FOR A PARTICULAR PURPOSE ARE DISCLAIMED.  IN NO EVENT SHALL THE OpenSSL PROJECT OR ITS CONTRIBUTORS BE LIABLE FOR ANY DIRECT, INDIRECT, INCIDENTAL, SPECIAL, EXEMPLARY, OR CONSEQUENTIAL DAMAGES (INCLUDING, BUT NOT LIMITED TO, PROCUREMENT OF SUBSTITUTE GOODS OR SERVICES; LOSS OF USE, DATA, OR PROFITS; OR BUSINESS INTERRUPTION) HOWEVER CAUSED AND ON ANY THEORY OF LIABILITY, WHETHER IN CONTRACT, STRICT LIABILITY, OR TORT (INCLUDING NEGLIGENCE OR OTHERWISE) ARISING IN ANY WAY OUT OF THE USE OF THIS SOFTWARE, EVEN IF ADVISED OF THE POSSIBILITY OF SUCH DAMAGE.

Original SSLeay License
Copyright © 1995-1997 Eric Young (eay@cryptsoft.com). All rights reserved.
This package is an SSL implementation written by Eric Young (eay@cryptsoft.com). The implementation was written so as to conform with Netscape’s SSL.
 
This library is free for commercial and non-commercial use as CrLONG32 as the following conditions are aheared to.  The following conditions apply to all code found in this distribution, be it the __RC4, RSA, lhash, DES, etc., code; not just the SSL code.  The SSL documentation included with this distribution is covered by the same copyright terms except that the holder is Tim Hudson (tjh@cryptsoft.com).

Copyright remains Eric Young's, and as such any Copyright notices in the code are not to be removed.  If this package is used in a product, Eric Young should be given attribution as the author of the parts of the library used. This can be in the form of a textual message at program startup or in documentation (online or textual) provided with the package.
 
Redistribution and use in source and binary forms, with or without modification, are permitted provided that the following conditions are met: 
1. Redistributions of source code must retain the copyright notice, this list of conditions and the following disclaimer. 
2. Redistributions in binary form must reproduce the above copyright notice, this list of conditions and the following disclaimer in the documentation and/or other materials provided with the distribution. 
3. All advertising materials mentioning features or use of this software must display the following acknowledgement: "This product includes cryptographic software written by Eric Young (eay@cryptsoft.com)".
4. If you include any Windows specific code (or a derivative thereof) from the apps directory (application code) you must include an acknowledgement: "This product includes software written by Tim Hudson (tjh@cryptsoft.com)"
THIS SOFTWARE IS PROVIDED BY ERIC YOUNG ``AS IS'' AND ANY EXPRESS OR IMPLIED WARRANTIES, INCLUDING, BUT NOT LIMITED TO, THE IMPLIED WARRANTIES OF MERCHANTABILITY AND FITNESS FOR A PARTICULAR PURPOSE ARE DISCLAIMED.  IN NO EVENT SHALL THE AUTHOR OR CONTRIBUTORS BE LIABLE FOR ANY DIRECT, INDIRECT, INCIDENTAL, SPECIAL, EXEMPLARY, OR CONSEQUENTIAL DAMAGES (INCLUDING, BUT NOT LIMITED TO, PROCUREMENT OF SUBSTITUTE GOODS OR SERVICES; LOSS OF USE, DATA, OR PROFITS; OR BUSINESS INTERRUPTION) HOWEVER CAUSED AND ON ANY THEORY OF LIABILITY, WHETHER IN CONTRACT, STRICT LIABILITY, OR TORT (INCLUDING NEGLIGENCE OR OTHERWISE) ARISING IN ANY WAY OUT OF THE USE OF THIS SOFTWARE, EVEN IF ADVISED OF THE POSSIBILITY OF SUCH DAMAGE.
 
The license and distribution terms for any publicly available version or derivative of this code cannot be changed.  i.e. this code cannot simply be copied and put under another distribution license [including the GNU Public Licence.]

Rev. 10-09-13 iPod shuffle